जिला बांदा, ब्लाक नरैनी, गांव बरछा ब अउर पौहार। हेंया स्वास्थ्य विभाग के उपकेन्द्र मा ताला जड़ा रहत है। गांव के मड़ई 21 अप्रैल का अतर्रा तहसील दिवस मा शिकाइत करिन तौ सी.एम.ओ. से डांट भी खाय का परा है।
बरछा ब के रहैं वाले रन्नू अउर रामेश्वर कहिन कि पचीस साल पहिले मातृ एंव शिशु परिवार कल्याण उपकेन्द्र बना रहै। दस साल से या अस्पताल बिल्कुल बंद रहत है। या मारे हेंया टीकाकरण नहीं से होई पावत आय।
पौहार गांव मा रहैं वाले मड़ई बताइन-“हेंया का उपकेन्द्र डिलेवरी प्वाइंट है, पै ए.एन.एम. माया कतौ नहीं बइठत आय। मार्च 2015 मा हम अस्पताल न खुलै के शिकाइत कीन। स्वास्थ्य विभाग जांच करिस तौ मामला सही पावा गा। ए.एन.एम. माया अब हमैं फर्जी मुकदमा मा फंसावै अउर जान से मारै के धमकी देत है। हम 21 अप्रैल का अतर्रा तहसील दिवस मा ए.एन.एम. के खिलाफ दरखास दीन तौ सी.एम.ओ. भी हमरे ऊपर मुकदमा लगावैं का कहत रहैं।”
सी.एम.ओ. डाक्टर कैप्टन आर.के. सिंह कहिन मड़ई ए.एन.एम. के साथै मारपीट करिन रहैं। ए.एन.एम. अस्पताल मा बइठ के टीकाकरण करत है। ए.एन.एम. माया का कहब है कि मैं समय-समय मा टीकारन करावत हौ, पै गांव के मड़ई जानबूझ के इनतान के आरोप लगावत हैं।
जिला बांदा, ब्लाक नरैनी, गांव बरछा ब अउर पौहार। हेंया स्वास्थ्य विभाग के उपकेन्द्र मा ताला जड़ा रहत है। गांव के मड़ई 21 अप्रैल का अतर्रा तहसील दिवस मा शिकाइत करिन तौ सी.एम.ओ. से डांट भी खाय का परा है।
awa_Deva awa_Deva awa_Deva awa_Deva awa_Deva